
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 244 


1 Μαρτίου 2000 


ΑΠΟΦΑΣΕΙΣ 

Αρίθ.Δ2/1870 

Καθορισμός των γνωστικών αντικειμένων και της εξετα¬ 
στέας ύλης αυτών στις εξετάσεις για την κατάρτιση πι¬ 
νάκων διοριστέων εκπαιδευτικών πρωτοβάθμιας και 
δευτεροβάθμιας εκπαίδευσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ - ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 6 παρ.θτου Ν. 2525/97 (Α188), όπως έχει 
τροποποιηθεί και ισχύει. 

β) Των άρθρων 12, 13, 14, 15 και 24 του Ν. 1566/85 (Α' 
167), όπως έχουν τροποποιηθεί και ισχύουν σήμερα. 

γ) Του άρθρου 27Α του Ν.1558/86 (Α137),όπως αυτό 
προστέθηκε με το άρθρο 29Ατου Ν.2081/1999 και αντι- 
καταστάθηκε με το άρθρο 1 παρ.2του Ν.2469/97 (Α38). 

2. Τη γνώμη του Συντονιστικού Συμβουλίου του Παιδ. Ιν¬ 
στιτούτου (Πράξη 28/1999). 

3. Το γεγονός ότι από την εφαρμογή της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 
Γ ενικά 

Καθορίζουμε τα γνωστικά αντικείμενα στα οποία εξετά¬ 
ζονται οι υποψήφιοι που λαμβάνουν μέρος στο διαγωνι¬ 
σμό που προκηρύσσεται το έτος 2000 για την κατάρτιση 
πινάκων διοριστέων εκπαιδευτικών πρωτοβάθμιας και 
δευτεροβάθμιας εκπαίδευσης καθώς και την εξεταστέα 
ύλη αυτών κατά βαθμίδα εκπαίδευσης, κλάδο και ειδικό¬ 
τητες, σύμφωνα με τα επόμενα άρθρα: 

Άρθρο 2 

Γνωστικά αντικείμενα 

Τα γνωστικά αντικείμενα στα οποία εξετάζονται οι υπο¬ 
ψήφιοι εκπαιδευτικοί πρωτοβάθμιας και δευτεροβάθμιας 
εκπαίδευσης κατατάσσονται σε δύο θεματικές ενότητες. 
Η εξέταση κάθε ενότητας διαρκεί τουλάχιστον τέσσερις 
(4) ώρες. 

Α) Πρώτη θεματική ενότητα: Η ενότητα έχει ως σκοπό 
να διαγνώσειτο βαθμό κατοχής του γνωστικού αντικειμέ¬ 


νου, το οποίο καλείται να διδάξει ο υποψήφιος. Το γνω¬ 
στικό αντικείμενο της ενότητας αυτής ορίζεται ως εξής: 

I. Γιατην Πρωτοβάθμια εκπαίδευση: 

(α) Προσχολική Αγωγή: Δραστηριότητες για το Νηπια¬ 
γωγείο: Ψυχοκινητικού τομέα, Κοινωνικού-συναισθηματι- 
κού -ηθικού και θρησκευτικού τομέα, Αισθητικού τομέα, 
Νοητικού τομέα, τομέα δεξιοτήτων και τους κύκλους 
εμπειριών και γνώσεων από το φυσικό και κοινωνικό περι¬ 
βάλλον. 

(β) Δημοτική Εκπαίδευση: Γλώσσα και λογοτεχνία, βα¬ 
σικές μαθηματικές έννοιες και έννοιες των φυσικών επι¬ 
στημών. 

II. Για τη Δευτεροβάθμια εκπαίδευση: 

Οι υποψήφιοι εξετάζονται στο γνωστικό αντικείμενο της 
ειδικότητάς τους αλλά σε εύρος μεγαλύτερο από την ύλη 
που προβλέπεται στα προγράμματα σπουδών του γυμνα¬ 
σίου και του λυκείου. 

Η εξεταστέα ύλη που αναφέρεται στην πρώτη θεματική 
ενότητα προσδιορίζεται κατά βαθμίδα εκπαίδευσης, κλά¬ 
δο και ειδικότητα στο άρθρο 4 της απόφασης αυτής. 

Β) Δεύτερη θεματική ενότητα: 

Α) Η ενότητα αφορά Διδακτική Μεθοδολογία - Παιδα¬ 
γωγικά Θέματα και έχει ως σκοπό την αξιολόγηση των βα¬ 
σικών παιδαγωγικών γνώσεων των υποψηφίωνγια να μπο¬ 
ρούν: 

α) να οργανώνουν σωστά το διδακτικό τους έργο 

β) να είναι σε θέση να αντιμετωπίζουν κριτικά τη γνώση. 

γ) να αντιμετωπίζουν στην πράξη τα προβλήματα της 
καθημερινής σχολικής ζωής 

δ) να βοηθούν το μαθητή στην προσαρμογή του στο 
σχολείο και να συμβάλλουν θετικά στην ανάπτυξη της 
προσωπικότητάς του 

ε) να κατανοούν το ρόλο του σχολικού θεσμού μέσα 
στην κοινωνία και την επίδραση που η τελευταία ασκεί σ’ 
αυτόν και 

Β) Η εξεταστέα ύλη που αναφέρεται στην δεύτερη θε¬ 
ματική ενότητα είναι η ίδια για όλους τους κλάδους και πε¬ 
ριλαμβάνει δύο επί μέρους θέματα: α) διδακτική μεθοδο¬ 
λογία και ειδική διδακτική και β) γενικά ψυχοπαιδαγωγικά 
θέματα. 

Γ) Το περιεχόμενό τους, καλύπτει τον τρόπο αντιμετώ¬ 
πισης, με μία γενική παιδαγωγική αντίληψη, ζητημάτων 
αγωγής και μάθησης, καθώς και βασικά γνωστικά στοι- 

χεία ψυχοπαιδαγωγικής (που υπάρχουν σε όλα τα αντί¬ 
στοιχα ψυχοπαιδαγωγικά βιβλία). Ειδικότερα: 

α) Με τη διδακτική μεθοδολογία και ειδική διδακτική επι¬ 
διώκεται να ελεγχθεί αν οι υποψήφιοι κατέχουν βασικές 
γνώσεις γύρω από τη μεθοδολογία της διδασκαλίας και 
αν είναι σε θέση να τις εφαρμόζουν στο σχεδίασμά μιας 
διδασκαλίας «επί χάρτου». Η εξέταση αναφέρεται ειδικό¬ 
τερα σε ζητήματα ειδικής διδακτικής των αντίστοιχων 
προς την ειδικότητα των υποψηφίων μαθημάτων (γενικοί 
σκοποί και ειδικοί στόχοι του μαθήματος, μέθοδοι και πο¬ 
ρεία διδασκαλίας, διδακτικές ενέργειες, χρήση εποπτι¬ 
κών και άλλων διδακτικών μέσων, τρόποι και τεχνικές 
αξιολόγησης των μαθητών). Στους υποψηφίους δίδεται 
διδακτική ενότητα σχετική με το μάθημα (ή τα μαθήματα) 
της ειδικότητάς τους και τους ζητείται: να παρουσιάσουν 
ένα αναλυτικό σχέδιο στο οποίο να εκθέτουν τον τρόπο 
διδασκαλίας και αξιολόγησής της και να αιτιολογήσουν 
με βάση τις παιδαγωγικές τους γνώσεις την άποψή τους. 
Μπορεί ακόμη να τους δίδεται ένα συγκεκριμένο σχέδιο 
μαθήματος και να τους ζητείται να το σχολιάσουν ή να 
απαντήσουν σε ερωτήσεις που τυχόν αναφέρονται σ’ αυ¬ 
τό. 

β) Τα γενικά ψυχοπαιδαγωγικά θέματα αναφέρονται: 
στην πρακτική αντιμετώπιση ποικίλων ζητημάτων της κα¬ 
θημερινής σχολικής ζωής όπως προβλήματα προσαρμο¬ 
γής και συμπεριφοράς στο σχολείο, προβλήματα μετά¬ 
βασης από τη μια βαθμίδα στην άλλη, αμοιβές-ποινές μα¬ 
θητών, κίνητρα, διαπροσωπικές σχέσεις και επικοινωνία 
στο σχολικό περιβάλλον, σχέσεις μεταξύ μαθητών- εκ¬ 
παιδευτικών - γονέων, προβλήματα σχετικά με την παιδι¬ 
κή ή την εφηβική ηλικία (ανάλογα με τη βαθμίδα), απλά 
μαθησιακά προβλήματα, κρούσματα νεανικής παραβατι- 
κότητας στο πλαίσιο του σχολείου, οικογενειακά ή προ¬ 
σωπικά προβλήματα των μαθητών, η αντιμετώπιση των 
οποίων δεν απαιτεί ειδικές γνώσεις, καθώς και σε γενικά 
παιδαγωγικά θέματα που αφορούν τη σχέση σχολείου και 
κοινωνίας, το ρόλο του εκπαιδευτικού στο σύγχρονο σχο¬ 
λείο, τις επιδράσεις του σχολείου στη διαμόρφωση της 
προσωπικότητας του ατόμου, τους εξωσχολικούς παρά¬ 
γοντες αγωγής και τα βασικά στοιχεία της δομής και λει¬ 
τουργίας του ελληνικού εκπαιδευτικού συστήματος. Οι 
υποψήφιοι καλούνται να αναπτύξουντις απαντήσεις τους 
είτε υπό μορφή σύντομου δοκιμίου είτε υπό μορφή σχο¬ 
λίων σε σχετικό κείμενο ή να εκθέσουν τον τρόπο με τον 
οποίο αντιμετωπίζουν ένα συγκεκριμένο παιδαγωγικό 
πρόβλημα στην τάξη ή στο σχολείο τους και να αιτιολο¬ 
γήσουν τις απαντήσεις τους. 

Άρθρο 3 
Κλάδοι 

1 .Οι κλάδοι πρωτοβάθμιας και δευτεροβάθμιας εκπαί¬ 
δευσης στους οποίους ορίζεται εξεταστέα ύλη, είναι οι 
ακόλουθοι: 


Κλάδος ΠΕ 

Νηπιαγωγών 

Κλάδος ΠΕ 

Δασκάλων 

Κλάδος ΠΕΙ 

Θεολόγων 

Κλάδος ΠΕ2 

Φιλολόγων 

Κλάδος ΠΕ3 

Μαθηματικών 

Κλάδος ΠΕ4 

Φυσικών 

Κλάδος ΠΕ5 

Γ αλλικής Γλώσσας 

Κλάδος ΠΕ6 

Αγγλικής Γλώσσας 

Κλάδος ΠΕ7 

Γερμανικής Γλώσσας 


Κλάδος ΠΕ8 

Καλλιτεχνικών Μαθημάτων 

Κλάδος ΠΕ9 

Οικονομολόγων 

ΚλάδοςΠΕ10 

Κοινωνιολόγων 

Κλάδος ΠΕ11 

Φυσικής Αγωγής 

Κλάδος ΠΕΙ3 

Νομικών και Πολιτικών 
Επιστημών 

Κλάδος ΠΕΙ5 

Οικιακής Οικονομίας 

Κλάδος ΠΕΙ9 

Πληροφορικής ΑΕΙ 

Κλάδος ΠΕ20 

Πληροφορικής ΤΕΙ 


2. Οι υποψήφιοιτων Κλάδων:ΠΕ1, ΠΕ3, ΠΕ5, ΠΕ6, ΠΕ7, 
ΠΕ8, ΠΕ9, ΠΕΙ0, ΠΕ11, ΠΕ13 και ΠΕ15 εξετάζονται στο 
γνωστικό αντικείμενο της ειδικότητάς τους και σε ύλη 
όπως αυτή προβλέπεται από τις διατάξεις του άρθρου 4 
της απόφασης αυτής. 

3. Οιυποψήφιοιτου Κλάδου Π Ε2 εξετάζονται σε τρία (3) 
γνωστικά αντικείμενα: α) Αρχαία Ελληνική Γλώσσα και 
Γραμματεία, β) Νέα Ελληνικά και γ) Ιστορία. Οι υποψήφι¬ 
οι επιλέγουν και διαπραγματεύονται δύο από τα τρία γνω¬ 
στικά αντικείμενα. 

4. Οι υποψήφιοι του Κλάδου ΠΕ4 εξετάζονται σε δύο 
γνωστικά αντικείμενα: Το ένα είναιτης κύριας ειδικότητάς 
τους και το δεύτερο με επιλογή από τα μαθήματα των άλ¬ 
λων ειδικοτήτων του κλάδου τους κατά περίπτωση (Φυσι¬ 
κή, Χημεία, Βιολογία, Γεωλογία-Γεωγραφία). Ειδικά για 
τους Φυσιογνώστες το γνωστικό αντικείμενο της κύριας 
ειδικότητάς τους είναι το ίδιο με αυτό των Βιολόγων. Για 
το μάθημα της ειδικότητας το Υπουργείο Παιδείας και 
Θρησκευμάτων μπορεί, κατά τα ισχύοντα στη νομοθεσία 
περί ΑΣΕΠ να ζητήσει τον ορισμό συντελεστή. 

5. Οι υποψήφιοι των Κλάδων ΠΕ19 και ΠΕ20 εξετάζο¬ 
νται από κοινού στο γνωστικό αντικείμενο του Κλάδου 
τους που είναι το ίδιο. 

Άρθρο 4 
Εξεταστέα Υλη 

Η εξεταστέα ύλη κατά βαθμίδα εκπαίδευσης, κλάδο και 
ειδικότητα, ορίζεται ως ακολούθως: 

I) ΓΙΑ ΤΗΝ ΠΡΩΤΟΒΑΘΜΙΑ ΕΚΠΑΙΔΕΥΣΗ 

α) Π ροσχολική Αγωγή: 

Κλάδος ΠΕ Νηπιαγωγών 

Ανάλυση δραστηριοτήτων και μεθόδευσή τους: Ψυχο¬ 
κινητικός, κοινωνικός, ηθικός, θρησκευτικός, αισθητικός 
τομέας, τομέας δεξιοτήτων προμαθηματικών, προγραφι- 
κών και προαναγνωστικών και του κύκλου εμπειριών και 
γνώσεων από το φυσικό και κοινωνικό περιβάλλον. 

β) Δημοτική Εκπαίδευση: 

Κλάδος ΠΕ Δασκάλων 

Α. Γλώσσα και Λογοτεχνία 

- Βασικές έννοιες της σύγχρονης διδακτικής της Γλώσ¬ 
σας, οι οποίες περιέχονται στο κείμενο του προγράμμα¬ 
τος σπουδών, όπως: γλωσσική (λεκτική) πράξη, επικοινω- 
νιακή δεξιότητα, περίσταση επικοινωνίας, γλωσσική ποι¬ 
κιλία, αποδεκτικότητατου λόγου, λάθος. 

- Πρώτη ανάγνωση. Προαναγνωστικό στάδιο. Η ακρόα¬ 
ση ως διδακτικός στόχος. Δεξιότητες ακρόασης, εμπει¬ 
ρίες ακρόασης. 

- Μορφολογία και σύνταξη του ονόματος, του ρήματος, 
του επιρρήματος και της μετοχής 

- Θέμα - κατάληξη: ο ρόλοςτους στην κλίση και στις ση¬ 
μασίες του κλιτού. 

- Λεξιλόγιο. Καταγωγή των λέξεων. Σημασία και εξέλιξη 
της σημασίας των λέξεων. Ζεύγη λόγιων και λαϊκών λέξε- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3043 


ων. Συνώνυμα, Αντίθετα. Πολυσημία. Σχηματισμός των 
λέξεων. Ορθογραφία 

- Απόκλιση της γλώσσας του μαθητή από τον διδασκό¬ 
μενο κανόνα - συνέπειες της απόκλισης. 

- Η ελληνική ως δεύτερη ή ξένη γλώσσα. Ειδικά χαρα¬ 
κτηριστικά της ελληνικής γλώσσας (γραφή και προφορά, 
εξακολουθητικά σύμφωνα, τονισμός, κλίση, τρόπος του 
ρήματος κτλ.) 

- Είδη λόγου και τύποι κειμένων. Δόμηση ενιαίου κειμέ¬ 
νου σε ενότητες και παραγράφους. Δόμηση της παρα¬ 
γράφου. Περίληψη. 

- Η λογοτεχνία ως είδος λόγου και ως πρότυπο. Κύρια 
χαρακτηριστικά των αισθητικών ρευμάτων της λογοτε¬ 
χνίας. Βασικά γνωρίσματα της παιδικής λογοτεχνίας (θέ¬ 
ματα, αισθητικά χαρακτηριστικά, εκπρόσωποι). 

- Θέση της λογοτεχνίας στο σχολικό πρόγραμμα. Σημα¬ 
σία της λογοτεχνίας για την ανάπτυξη-διεύρυνση της 
αναγνωστικής δεξιότητας και για τη διαμόρφωση της 
προσωπικότητας. Παιγνιώδεις δραστηριότητες φιλανα- 
γνωσίας. Σύνδεση της λογοτεχνίας με άλλα μαθήματα, με 
ιστορικοκοινωνικά θέματα, με γεγονότα της επικαιρότη- 
τας και με άλλες τέχνες (εικαστικά, μουσικά). 

Β. Μαθηματικά 

- Βασικές έννοιες στα σύνολα 

- Η έννοια του αριθμού. 

- Αριθμητικά Συστήματα (Φυσικοί, Ακέραιοι, Ρητοί και 
Πραγματικοί αριθμοί). 

- Αντιστοιχία - Απεικονίσεις. 

- Πράξεις στα Αριθμητικά Συστήματα. 

- Συστήματα αρίθμησης των διάφορων λαών. 

- Βασικές έννοιες στη θεωρία αριθμών. 

- Βασικές έννοιες της Γεωμετρίας. 

Γ. Φυσικές Επιστήμες 

- Ύλη και ενέργεια. 

- Θερμικά και φωτεινά φαινόμενα. 

- Μηχανικά φαινόμενα. 

- Ηλεκτρικά και μαγνητικά φαινόμενα. 

- Ηλεκτρομαγνητικά φαινόμενα. 

- Βιολογικά φαινόμενα - Ζωντανοί οργανισμοί. 

- Μηχανικά φαινόμενα στα ρευστά. 

- Η επιφάνεια και το εσωτερικό της γης. 

- Σύσταση και εκμετάλλευση υπεδάφους. 

- Γεωλογικά φαινόμενα. 

- Ο άνθρωπος και το περιβάλλον. 

II) ΓΙΑ ΤΗΝ ΔΕΥΤΕΡΟΒΑΘΜΙΑ ΕΚΠΑΙΔΕΥΣΗ: 

Κλάδος ΠΕΙ Θεολόγων 

- Ερμηνεία Κ. Διαθήκης. 

- Εκκλησιαστική Ιστορία. 

- Θέματα δογματικής και λατρείας. 

- Χριστιανισμός και θρησκεύματα. 

Κλάδος ΠΕ2 Φιλολόγων 

Α. Αρχαία Ελληνική Γλώσσα και Γραμματεία 

Εξεταστέα ύλη αποτελούν τα ακόλουθα κείμενα: 

Κείμενα σε μετάφραση 

- Ομήρου Οδύσσεια: ραψ. α, ε, ζ, π, ω 

- Ομήρου Ιλιάδα: ραψ. Α, Γ, Ζ, X. 

- Ηροδότου Ιστορία :Βιβλία Α καιΖ 

- Δραματική ποίηση: Ευριπίδη Ελένη 

Κείμενα από πρωτότυπο 

- Ξενοφώντος Ελληνικά (Β' βιβλίο). 

- Θουκυδίδου Ιστορία, (αποσπάσματα από τα βιβλία Α, 
Γ, Ζ, Η, που περιέχονται στο Βιβλίο της Α' Λυκείου «Αρ¬ 
χαίοι Έλληνες Ιστοριογράφοι») 


- Σοφοκλέους Αντιγόνη 

- Λυσία, Υπέρ Μαντιθέου 

- Δημοσθένους Περί Ροδίων Ελευθερίας 

- Ισοκράτους Περί Ειρήνης 

- Θουκυδίδη Περικλέους Επιτάφιος 

- Πλάτωνος Πολιτεία, Αριστοτέλους Ηθικά Νικομάχεια 
και Πολιτικά (τα αποσπάσματα που περιέχονται στο βι¬ 
βλίο Φιλοσοφικός Λόγος Γ Λυκείου) 

Οι υποψήφιοι οφείλουν: 

α) Να γνωρίζουν τα βασικά στοιχεία της Αρχαίας Ελλη¬ 
νικής Γραμματείας (είδη ποιητικού και πεζού λόγου, εκ¬ 
πρόσωποί τους, έργα και βίος τους, περίοδοι ανάπτυξής 
τους κτλ.) 

β) Να κατέχουν την Αρχαία Ελληνική Γλώσσα στο γραμ¬ 
ματικό, συντακτικό και σημασιολογικό επίπεδο 
γ) Να κατανοούν, ερμηνεύουν και αναλύουν κείμενα της 
Αρχαίας Ελληνικής Γραμματείας από το πρωτότυπο και 
από μετάφραση. 

Β. Νέα Ελληνικά 

Εξεταστέα ύλη αποτελούν τα κείμενα που περιλαμβά¬ 
νονται στα «Κείμενα Νεοελληνικής Λογοτεχνίας Γυμνασί- 
ου και Λυκείου» και στη «Νεοελληνική Λογοτεχνία Γ’ Ενι¬ 
αίου Λυκείου, Θεωρητικής Κατεύθυνσης» των κάτωθι 
συγγραφέων: Σολωμού, Κάλβου, Παλαμά, Καβάφη, Κα- 
ρυωτάκη, Σεφέρη, Ελύτη, Ρίτσου, Αναγνωστάκη και Σα- 
χτούρη στην ποίηση και Βιζυηνού, Παπαδιαμάντη, Θεο- 
τόκη, Μυριβήλη, Χατζή και Ιωάννου στην πεζογραφία. 

Οι υποψήφιοι οφείλουν: 

α) Να γνωρίζουν τα στοιχεία δομής και λειτουργίας της 
Νέας Ελληνικής Γλώσσας σε άλατα επίπεδα της χρήσης. 

β) Να γνωρίζουν τα βασικά στοιχεία της Νεοελληνικής 
Γραμματολογίας (περίοδοι και φάσεις ανάπτυξης, Σχο¬ 
λές, χαρακτηριστικά τους, τάσεις και εκπρόσωποι κάθε 
Σχολής, σε σχέση με τα διδασκόμενα κείμενα). 

γ) Να είναι σε θέση να προβαίνουν σε ερμηνευτική ανά¬ 
λυση ενός λογοτεχνικού νεοελληνικού κειμένου (πεζού ή 
ποιητικού). 

Γ. Ιστορία 
Εξεταστέα ύλη : 

- Ο Ευρωπαϊκός Πολιτισμός και οι Ρίζες του (Επιλογής 
Α' Τάξης Ενιαίου Λυκείου). 

- Κοινωνική και Πολιτική Οργάνωση στην Αρχαία Ελλά¬ 
δα (Θεωρητικής κατεύθυνσης Β' Τάξης Ενιαίου Λυκείου). 

- Θέματα Ιστορίας (Επιλογής, Β' Τάξης Ενιαίου Λυκεί¬ 
ου). 

- Ιστορία Νεότερη και Σύγχρονη (Γενικής Παιδείας, Γ 
Τάξης Ενιαίου Λυκείου). 

- Θέματα Νεοελληνικής Ιστορίας (Θεωρητικής κατεύ¬ 
θυνσης, Γ' Τάξης Ενιαίου Λυκείου). 

Οι υποψήφιοι οφείλουν: 

α) Να μπορούν να σχολιάζουν ένα ιστορικό κείμενο και 
να αξιολογούν τα γεγονότα μέσα από ιστορικές πηγές. 

β) Να συσχετίζουν, αναλύουν και αξιολογούν ιστορικά 
γεγονότα που διαλαμβάνονται σε σχολικά εγχειρίδια της 
δευτεροβάθμιας εκπαίδευσης. 

Κλάδος ΠΕ3 Μαθηματικών 
α) Άλγεβρα 

- Λογισμός στο σύνολο Β των πραγματικών αριθμών, 
απόλυτη τιμή πραγματικού αριθμού, λογισμός με πολυώ¬ 
νυμα, νιοστή ρίζα πραγματικού αριθμού, επίλυση εξισώ¬ 
σεων - ανισώσεων και συστημάτων. 

- Αριθμητική και γεωμετρική πρόοδος. 

- Πίνακες, ορίζουσες, επίλυση γραμμικών συστημάτων. 

- Τριγωνομετρικοί αριθμοί, βασικές τριγωνομετρικές 
εξισώσεις, τριγωνομετρικές συναρτήσεις, μετασχηματι¬ 
σμοί τριγωνομετρικών παραστάσεων, επίλυση τριγώνου. 

- Λογισμός στο σύνολο Ο των μιγαδικών αριθμών, έν¬ 
νοια, πράξεις, συζυγείς, μέτρο μιγαδικού, τριγωνομετρι¬ 
κή μορφή μιγαδικού, πολυωνυμικές εξισώσεις στο Ο, επί¬ 
λυση της Ζ” = α, α Ο, 

β) Ανάλυση 

- Πραγματικές σβναρτήσεις, όριο και συνέχεια συνάρ¬ 
τησης. 

- Εκθετική και λογαριθμική συνάρτηση. 

- Διαφορικός και ολοκληρωτικός λογισμός. 

γ) Στατιστική 

- Κατανομή συχνοτήτων και σχετικών συχνοτήτων, γρα¬ 
φικές παραστάσεις, Παράμετροι θέσεως και διασποράς, 
συντελεστής συσχέτισης δύο μεταβλητών. 

δ) Πιθανότητες 

- Βασική αρχή απαρίθμησης, μεταθέσεις - διατάξεις - 
συνδυασμοί. 

- Δειγματικός χώρος-ενδεχόμενα, η έννοια της πιθανό¬ 
τητας, προσθετικός νόμος των πιθανοτήτων, Δεσμευμέ¬ 
νη πιθανότητα, ανεξάρτητα ενδεχόμενα, κατανομή 
ΒθίτιουΙΝ. 

ε) Γεωμετρία 

- Αξιωματική θεμελίωση της Ευκλείδειας γεωμετρίας- η 
έννοια της απόδειξης, Παραλληλία και καθετότητα. 

- Ιδιότητες τριγώνων, παραλληλογράμμων και τραπε¬ 
ζίων, εγγράψιμα και περιγράψιμα τετράπλευρα. 

- Θεώρημα του Θαλή, όμοια τρίγωνα, Πυθαγόρειο θεώ¬ 
ρημα, μετρικές σχέσεις στο τρίγωνο και στον κύκλο. 

- Εμβαδά πολυγώνων, κανονικά πολύγωνα, μέτρηση κύ¬ 
κλου. 

- Ευθείες και επίπεδα στο χώρο, κυρτά πολύεδρα, στε¬ 
ρεά εκ περιστροφής, μέτρηση στερεών. 

στ) Αναλυτική Γ εωμετρία 

- Διανύσματα, συντεταγμένες στο επίπεδο και στο χώ¬ 
ρο, εσωτερικό και εξωτερικό γινόμενο διανυσμάτων. 

- Εξίσωση ευθείας, γωνία δύο ευθειών, απόσταση ση¬ 
μείου από ευθεία, εμβαδόν τριγώνου. 

- Εξίσωση κύκλου, παραβολής, έλλειψης, υπερβολής. 

Κλάδος ΠΕ4 Φυσικών με τις ειδικότητες: Φυσικού, Χη¬ 
μικού, Φυσιογνώστου, Βιολόγου και Γεωλόγου: 

Α. Για την ειδικότητα Φυσικών εξεταστέα ύλη αποτε¬ 
λούν τα ακόλουθα κεφάλαια της Φυσικής: 

α) Μηχανική 

- Ευθύγραμμη κίνηση και κίνηση στο επίπεδο. 

- Δυνάμεις, νόμοι κίνησης του ΝθννΙοη, σχετική κίνηση. 

- Νόμος του ΝθννΙοη για τη βαρύτητα και εφαρμογές. 

- Έργο, ενέργεια και διατήρηση της ενέργειας. 

- Ορμή, διατήρηση της ορμής και κρούσεις. 

- Κινηματική και δυναμική στερεού σώματος. 

- Μηχανική ρευστών. 

- Μηχανικές ταλαντώσεις και μηχανικά κύματα. 

- Ακουστική 

β) Θερμότητα - Θερμοδυναμική 

- Θερμοκρασία, θερμότητα και θερμικές μεταβολές. 

- Πρώτος θερμοδυναμικός νόμος και μεταβολές αε¬ 
ρίων. 

- Κινητική θεωρία των αερίων. 

- Δεύτερος θερμοδυναμικός νόμος, θερμικές μηχανές, 
εντροπία. 

γ) Ηλεκτρομαγνητισμός 

- Ηλεκτρικό φορτίο και Ηλεκτρικό πεδίο. 


-Νόμος του Θαυεε και εφαρμογές. 

- Πυκνωτές και διηλεκτρικά. 

- Ρεύμα, αντίσταση και Ηλεκτρεγερτική δύναμη. 

- Κυκλώματα συνεχούς ρεύματος. 

- Μαγνητικές δυνάμεις και πηγές μαγνητικού πεδίου. 

- Ηλεκτρομαγνητική επαγωγή και εξισώσεις του 
ΜαχννθΙΙ. 

- Κυκλώματα εναλλασσόμενου ρεύματος. 

- Ηλεκτρομαγνητικά κύματα. 

δ) Οπτική 

- Φύση και διάδοση του φωτός. 

- Γεωμετρική οπτική. 

- Συμβολή, περίθλαση και πόλωση του φωτός. 

ε) Σύγχρονη Φυσική 

- Ειδική θεωρία της σχετικότητας και στοιχεία γενικής 
σχετικότητας. 

- Εισαγωγή στην κβαντική φυσική (ακτινοβολία μέλανος 
χρώματος, φωτοηλεκτρικό φαινόμενο, φαινόμενο Θοπιρ- 
Ιοη, γραμμικά φάσματα, πρότυπο του Βοάη δυαδική φύ¬ 
ση του φωτός, κύματα Θθ ΒΐΌρΙίθ, περίθλαση ηλεκτρο- 
νίων, αρχή της απροσδιοριστίας). 

- Κβαντική μηχανική (Εξίσωση του ΒοάΐΌάίηρθη σωμά¬ 
τιο σε πηγάδι δυναμικού, φαινόμενο σήραγγας). 

- Δομή του ατόμου, ακτίνες X, ΙαεθΓ. 

- Πυρηνική φυσική (δομή πυρήνα, ραδιενεργές ακτινο¬ 
βολίες, πυρηνική σχάση και σύντηξη). 

- Δομή στερεών, ενεργειακές ζώνες, μοντέλο ελεύθε¬ 
ρων ηλεκτρονίων στα μέταλλα, ημιαγωγοί, διατάξεις 
ημιαγωγών. 

- Επιταχυντές σωματιδίων, στοιχειώδη σωμάτια, θεμε¬ 
λιώδεις αλληλεπιδράσεις και το καθιερωμένο πρότυπο. 

Β. Για την ειδικότητα Χημικών εξεταστέα ύλη αποτε¬ 
λούν τα ακόλουθα κεφάλαια της Χημείας: 

α) Βασικές έννοιες 

- Γνωρίσματα, σύσταση και καταστάσεις της ύλης. 

- Ταξινόμηση υλικών σωμάτων. 

- Εκφράσεις περιεκτικότητας, διαλυτότητα. 

- Εκφράσεις συγκέντρωσης διαλυμάτων 

- Είδη δεσμών, χημική ονοματολογία 

- Χημικές μονάδες μάζας 

- Καταστατική εξίσωση των αερίων, νόμος μερικών πιέ¬ 
σεων. 

- Στοιχειομετρικοί υπολογισμοί. 

β) Ηλεκτρονική δομή των ατόμων και περιοδικός πίνα¬ 
κας. 

- Κβαντικοί αριθμοί, ατομικά τροχιακά και αρχές δόμη- 
σης. 

- Τομείς 5, ρ, ό, ί περιοδικού πίνακα, μεταβολή περιοδι¬ 
κών ιδιοτήτων. 

- Θεωρία Ιθννίε. 

- θεωρία νδΕΡΒ. 

- Δεσμοί σ και π. 

γ) Πυρηνική Χημεία-Ραδιενέργεια. 

- Χρόνος υποδιπλασιαμού. 

- Επιπτώσεις και εφαρμογές της ραδιενέργειας. 

δ) Διαμοριακές δυνάμεις-Ιδιότητες διαλυμάτων. 

- Διαμοριακές δυνάμεις. 

- Μεταβολές καταστάσεων. 

- Προσθετικές ιδιότητες διαλυμάτων. 

ε) Θερμοχημεία-Θερμοδυναμική 

- Μεταβολές ενθαλπίας κατά τις χημικές αντιδράσεις 

- Νόμοι της θερμοχημείας και θερμιδομετρία. 

- Πρώτος και δεύτερος θερμοδυναμικός νόμος. 

- Ελεύθερη ενέργεια, χημικές αντιδράσεις και ισορρο¬ 
πία. 

στ) Οξέα, Βάσεις, Οξείδια, Άλατα 

- Ορισμός οξέων, βάσεων κατά ΑπΊίθηίυε και κατά Βιόπ- 
είθά - Ι_οννΓγ. 

- Ορισμός οξειδίων και αλάτων. 

- Ιδιότητες οξέων, βάσεων, εξουδετέρωση, αντιδράσεις 
διπλής αντικατάστασης. 

- Κατηγορίες οξέων, βάσεων, οξειδίων και αλάτων, 
ζ) Χημική κινητική 

- Ταχύτητα αντίδρασης και παράγοντες που την επηρε¬ 
άζουν. 

- Νόμος ταχύτητας και μηχανισμός αντίδρασης. 

- Καταλύτες. 

η) Χημική ισορροπία 

- Αμφίδρομες αντιδράσεις. 

- Απόδοση αντίδρασης 

- Παράγοντες που επηρεάζουν τη θέση της Χημικής 
Ισορροπίας, αρχή Ι_θ ΟάεΙβΙίβΓ. 

- Σταθερά χημικής ισορροπίας και παράγοντες που την 
επηρεάζουν. 

- Βαθμός ιοντισμού οξέων - βάσεων. 

- Ιοντισμός νερού-ρΗ. 

- Επίδραση κοινού ιόντος. 

- Ρυθμιστικά διαλύματα. 

- Δείκτες- ογκομέτρηση. 

- Γινόμενο διαλυτότητας. 

θ. Οξειδοαναγωγή-Ηλεκτροχημεία 

- Αριθμός οξείδωσης, οξείδωση- αναγωγή. 

- Ηλεκτρόλυση. 

- Γαλβανικά στοιχεία, δυναμικό οξειδοαναγωγής. 

- Μπαταρίες. 

ι) Μέταλλα και κράματα 

- Μεταλλουργία. 

- Ιδιότητες μετάλλων. 

- Βιομηχανικά μέταλλα και κράματα. 

- Διάβρωση και ανακύκλωση μετάλλων. 

ια) Μελέτη ορισμένων υλικών και ενώσεων πρακτικού 
και βιομηχανικού ενδιαφέροντος 

- Νερό, αμμωνία, νιτρικό οξύ, θειικό οξύ. 

- Χλωριούχο νάτριο και τα προϊόντα του (καυστικό νά¬ 
τριο, όξινο ανθρακικό νάτριο, χλώριο, υδροχλωρικό οξύ). 

- Κεραμικά, γυαλί, τσιμέντο, σιλικόνες, 
ιβ) Οργανική χημεία 

- Ταξινόμηση οργανικών ενώσεων-ομόλογες σειρές- 
ονοματολογία 

- Ισομέρεια (συντακτική και γεωμετρική και στερεοϊσο¬ 
μέρεια). 

- Ανάλυση οργανικών ενώσεων 

- Πετρέλαιο - Πετροχημικά. 

- Υδρογονάνθρακες (αλκάνια, αλκένια, αλκίνια, βενζό- 
λιο). 

- Αλκοόλες, φαινόλες. 

- Αλκυλαλογονίδια, αιθέρες. 

- Καρβονυλικές ενώσεις. 

- Καρβοξυλικά οξέα και παράγωγάτους. 

- Βιομόρια και άλλα μόρια (Πρωτεΐνες, υδατάνθρακες, 
λίπη έλαια, σάπωνες). 

- Πολυμερή-πλαστικά, υφάνσιμες ίνες. 

- Στοιχεία μηχανισμών οργανικών αντιδράσεων, 
ιγ) Στοιχεία περιβαλλοντικής χημείας 

- Φαινόμενο θερμοκηπίου. 

-Τρύπα όζοντος. 


- Διαχείριση αποβλήτων. 

Γ. Γ ια τις ειδικότητες των Βιολόγων και Φυσιογνωστών 
εξεταστέα ύλη αποτελούν τα ακόλουθα κεφάλαια της 
Βιολογίας: 

α) Κυτταρική Βιολογία 

- Χημική σύσταση του κυττάρου. 

-Δομή και λειτουργία του κυττάρου. 

- Μεταβολισμός (βασικές αρχές, ένζυμα, φωτοσύνθε¬ 
ση, κυτταρική αναπνοή, ροή ενέργειας). 

β) Μοριακή Βιολογία - Γενετική - Κληρονομικότητα 

- Γενετικό υλικό, διπλασιασμός ϋΝΑ. 

- Έκφραση γονιδίων, πρωτεϊνοσύνθεση. 

- Κυτταρική διαίρεση, μεταλλάξεις, χρωμοσωμικές 
ανωμαλίες, νόμοι του Μθπ0θΙ. 

- Γενετική του ανθρώπου. 

- Γ ενετική μηχανική - Βιοτεχνολογία - Εφαρμογές της 
Βιοτεχνολογίας (υγεία, γεωργία, κτηνοτροφία, βιομηχα¬ 
νία, προστασία του περιβάλλοντος κλπ.). 

γ) Βιολογία του ανθρώπου 

- Οργάνωση και τρόποι λειτουργίας των συστημάτων 
του ανθρώπινου οργανισμού (πεπτικό, Κυκλοφορικό 
κλπ.). 

- Παράγοντες που επηρεάζουν τη λειτουργία των οργα¬ 
νικών συστημάτων. 

- Λεμφικό σύστημα - άμυνα του οργανισμού. 

- Ομοιόσταση. 

δ) Οικολογία 

- Βασικές οικολογικές έννοιες - νόμοι - βιοποικιλότητα. 

- Οργάνωση και λειτουργία οικοσυστημάτων - Ανθρω- 
πογενείς επιδράσεις στο περιβάλλον. 

- Ρύπανση (αέρα, εδάφους, νερού) - αίτια - αποτελέ¬ 
σματα. 

- Οικολογική κρίση (τεχνολογική εξέλιξη, πρότυπα πα¬ 
ραγωγής και κατανάλωσης, πληθυσμιακή αύξηση) 

- Περιβάλλον και ποιότητα ζωής 

- Βιώσιμη ανάπτυξη. 

- Ήπιες μορφές ενέργειας. 

Δ. Για την ειδικότητα των Γεωλόγων εξεταστέα ύλη απο- 
τελούντα ακόλουθα κεφάλαια από τη Γεωλογία και τη Γε¬ 
ωγραφία: 

- Ηλιακό σύστημα. 

- Σχηματισμός - Ηλικία γης. 

- Κινήσεις ήλιου - γης - σελήνης - συνδεδεμένα φαινό¬ 
μενα. 

- Δομή εσωτερικού της γης. 

- Μηχανισμός - γένεση σεισμών - σεισμικά κύματα. 

- Μέγεθος και ένταση σεισμών. 

- Ηφαιστειότητα. 

- Σεισμικότητα ελληνικού χώρου. 

- Πετρώματα - γένεση - μεταμόρφωση. 

- Παραμόρφωση - Πτυχώσεις - Ρήγματα. 

- Γεωλογικός κύκλος. 

- Ορογενετικά συστήματα. 

- Συνοπτική γεωλογική ιστορία Ελλάδας - Ευρώπης. 

- Εξωγενείς διεργασίες. 

- Εδάφη. 

- Ποτάμιες διεργασίες - Υδρογραφικά δίκτυα. 

- Παράκτια μορφολογία. 

- Λιθοσφαιρικές πλάκες 

- Καιρός και κλίμα - Ταξινόμηση κλιμάτων. 

- Παλαιοκλιματολογία - Παγετώδεις περίοδοι. 

- Απολιθώματα. 

- Γεωλογική ιστορία της γης - Γεωλογικοί αιώνες. 

- Έννοια κοιτάσματος - Κατηγορίες κοιτασμάτων. 

- Παράγοντες εκμεταλλευσιμότητας κοιτάσματος. 

- Ορυκτός πλούτος Ελλάδας. 

- Πετρέλαιο - Άνθρακες. 

- Γ εωθερμική ενέργεια. 

- Είδη χαρτών. 

- Υπόμνημα - συμβολισμός - κλίμακα. 

- Χαρτογραφικές προβολές. 

Κλάδος ΠΕ5 Γαλλικής Γλώσσας 

Οι υποψήφιοι οφείλουν να κατέχουν το αντικείμενο ως 
προς: 

-Τη δομή 
-Τη λειτουργία 

- Τη χρήση της γλώσσας και 

- Τα πολιτιστικά / πολιτισμικά στοιχεία τα συνυφασμένα 
με τη Γαλλική γλώσσα 

Κλάδος ΠΕ6 Αγγλικής Γλώσσας 
Οι υποψήφιοι οφείλουν να κατέχουν το αντικείμενο ως 
προς: 

-Τη δομή 
-Τη λειτουργία 

- Τη χρήση της γλώσσας 

- Τ α πολιτιστικά / πολιτισμικά στοιχεία τα συνυφασμένα 
με την Αγγλική γλώσσα 

Κλάδος Π Ε7 Γερμανικής Γλώσσας 
Οι υποψήφιοι οφείλουν να κατέχουν το αντικείμενο ως 
προς: 

-Τη δομή 
-Τη λειτουργία 

- Τη χρήση της γλώσσας 

-Τα πολιτιστικά / πολιτισμικά στοιχεία τα συνυφασμένα 
με τη Γερμανική γλώσσα 
Κλάδος ΠΕ8 Καλλιτεχνικών Μαθημάτων 

- Μορφολογικά στοιχεία (γραμμή, χρώμα, ισορροπία, 
σύνθεση κ.ά.) 

- Μορφές εικαστικών και εφαρμοσμένων τεχνών και οι 
τεχνικές τους (σχέδιο, ζωγραφική, πλαστική κ.ά.) 

- Ανάλυση Έργου Τέχνης 

- Ιστορία της Τέχνης 

- Στοιχεία Αισθητικής και Κριτικής 

- Ειδική Διδακτική όλων των παραπάνω (στόχοι, μεθο¬ 
δολογία, αξιολόγηση, σχέδιο μαθήματος κ.ά.) με βάση τα 
ισχύοντα προγράμματα σπουδών. 

Κλάδος ΠΕ9 Οικονομολόγων 
α) Μικροοικονομική θεωρία 

- Θεωρία ζήτησης. 

- Θεωρία της παραγωγής 

- Θεωρία κόστους. 

- Θεωρία της προσφοράς. 

- Προσδιορισμός των τιμών, 
β) Μακροοικονομική θεωρία 

- Εθνικό προϊόν: έννοιες και υπολογισμός. 

- Χρήμα και τραπεζικό σύστημα. 

- Οικονομικές διακυμάνσεις 

- Πληθωρισμός - ανεργία. 

- Δημόσιος τομέας: έσοδα - δαπάνες, 
γ) Γ ενική Λογιστική 

-Απογραφή. 

- Ισολογισμός. 

- Οι λογαριασμοί και η λειτουργία τους. 

- Γ ενικές αρχές της διπλογραφικής μεθόδου (ημερολό¬ 
γιο, γενικό καθολικό, ισοζύγιο λογαριασμών γενικού κα¬ 
θολικού). 


- Διάκριση των λογαριασμών κατά μέγεθος και κατά πε¬ 
ριεχόμενο. 

- Λογιστικές εργασίες στο τέλος διαχειριστικής χρήσης. 

Κλάδος ΠΕ10 Κοινωνιολόγων 

- Ιστορία και θεωρία της Κοινωνιολογίας. 

- Βασικές μέθοδοι και τεχνικές της Κοινωνιολογίας. 

- Κοινωνική οργάνωση. Τύποι. Εξέλιξη. 

- Κοινωνική στρωμάτωση και κοινωνική κινητικότητα. 

- Κοινωνικοί θεσμοί. 

- Πολιτισμός-Κουλτούρα. 

- Κοινωνικοποίηση και κοινωνικός έλεγχος. 

- Δυναμική των κοινωνικών ομάδων. Οργανώσεις. Μι¬ 
κρές Ομάδες. 

-Διομαδικές σχέσεις. Προκαταλήψεις. Κοινωνικός απο¬ 
κλεισμός. 

- Κοινωνική απόκλιση. 

- Κοινωνικός μετασχηματισμός. 

Κλάδος ΠΕ11 Φυσικής Αγωγής 

α) Αθλοπαιδειές (Βόλεϊ, Μπάσκετ, Χάντμπολ). 

Βασική τεχνική των αθλοπαιδιών αυτών, απλές μορφές 
στρατηγικής και τακτικής και βασικοί κανονισμοί. 

β) Κλασικός αθλητισμός-Άλματα Μήκος (συσπειρωτική 
και εκτατική τεχνική), τριπλούν και ύψος (ψαλίδι, στραντλ, 
φλοπ). Δρόμοι (Ταχύτητες, αντοχή, σκυταλοδρομίες). Ρί- 
ψεις(Σφαιροβολία, «Θ’ Μπράιαν» ακοντισμός). Φυσική 
κατάσταση (Αντοχή, δύναμη, ταχύτητα). 

γ) Γ υμναστική. Ενόργανη Απλές κυβιστήσεις - ανακυβι- 
στήσεις, Στηρίξεις απλές και κατακόρυφη, Τροχός, Κυβί- 
στηση σε πλινθίο ή απλά άλματα σε εφαλτήριο (με ή χω¬ 
ρίς βατήρα). 

δ) Χοροί (Ελληνικοί παραδοσιακοί) Μακελάρικος (γρή¬ 
γορος χασάπικος), Καλαματιανός, Σαμαρίνας Τσάμικος, 
Πεντοζάλι, Τικ. Εκμάθηση κύριατου απλούτωνχορώνκαι 
κάποιων βασικών ποικιλιών. 

Παρατήρηση: Μέσω της εξέτασης της ύλης δίνεται η 
δυνατότητα στους υποψήφιους να δείξουν τις γνώσεις 
τους και στα γνωστικά αντικείμενα: Φιλοσοφία της Φυσι¬ 
κής Αγωγής, Εργοφυσιολογία - Προπονητική, Κινητική 
μάθηση, αθλητική ψυχολογία, Ιστορία της Φυσικής Αγω¬ 
γής και ιδιαίτερα των αρχαίων ελληνικών αγώνων, και λα¬ 
ογραφίας όσον αφορά τους ελληνικούς Παραδοσιακούς 
χορούς. 

Κλάδος ΠΕ13 Νομικών και Πολιτικών Επιστημών 

- Ιστορία και φιλοσοφία Δικαίου. 

-Αρχές Δικαίου. 

- Συνταγματικό Δίκαιο. 

- Διοικητικό Δίκαιο. 

- Αστικό Δίκαιο. 

- Διεθνείς σχέσεις. Διεθνές Δίκαιο. 

- Πολιτική θεωρία. 

- Μεθοδολογία πολιτικών επιστημών. 

- Λειτουργία των πολιτικών θεσμών. Πολιτεύματα. Λει¬ 
τουργίες του κράτους. 

Κλάδος ΠΕ 15 Οικιακής Οικονομίας 

- Οικιακή οικονομία και ελληνικός πολιτισμός. 

- Οικογένεια και κοινωνικός περίγυρος. 

- Οικογενειακός προγραμματισμός -Οργάνωση οικογε¬ 
νειακής ζωής. 

- Οικονομικά της οικογένειας. 

- Κατοικία - Προστασία Περιβάλλοντος. 

- Διατροφή - Τρόφιμα - Διαιτολόγια - Διαιτολόγια. 

- Ενδυμασία. 

- Συμπεριφορά του καταναλωτή. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


3047 


- Αγωγή υγείας - Πρόληψη ατυχημάτων - Πρώτες βοή¬ 
θειες. 

Κλάδοι ΠΕ19 Πληροφορικής ΑΕΙ και ΠΕ20 Πληροφορι¬ 
κής ΤΕΙ 

Οι υποψήφιοι των κλάδων εξετάζονται από κοινού στην 
παρακάτω ύλη: 

α).Τεχνολογία υπολογιστών 

- Αρχιτεκτονική των υπολογιστών. 

- Κεντρική Μονάδα Επεξεργασίας, Μνήμη, Περιφερεια¬ 
κές Μονάδες. 

- Τεχνολογία πολυμέσων. 

- Δίκτυα υπολογιστών (τοπικά και ευρείας Περιοχής, 
διαδίκτυα, αρχιτεκτονικές, πρωτόκολλα, τύποι συνδέσε¬ 
ων, εφαρμογές ΟΙίΘπΙ-δθΓνθΓ, διοίκηση δικτύου). 

β) Λειτουργικά συστήματα 

-Λειτουργίες και χαρακτηριστικά των Λειτουργικών Συ¬ 
στημάτων. 

- Κατηγορίες Λειτουργικών Συστημάτων. 


- Διαχείριση ΟΡΨ, μνήμης και περιφερειακών μονάδων. 

- Σύστημα αρχείων. 

γ) Προγραμματισμός υπολογιστών 

- Προσδιορισμός ανάλυσης προβλήματος. 

- Σχεδίαση λύσης προβλήματος. 

- Αλγοριθμική επίλυση προβλήματος. 

- Κωδικοποίηση σε γλώσσα προγραμματισμού (σε οποι¬ 
αδήποτε από αυτές που προβλέπονται στα Α.Π.). 

δ) Εφαρμογές λογισμικού 

- Κατηγορίες. 

-Γενικά χαρακτηριστικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Φεβρουάριου 2000 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ 

ΚΑΙ ΑΠΟΚΕΝΤΡΩΣΗΣ ΘΡΗΣΚΕΥΜΑΤΩΝ 

ΒΑΣΩ ΠΑΠΑΝΔΡΕΟΥ ΓΕΡ. Δ. ΑΡΣΕΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίΐρ: νννννν.βΐ.9 γ 
θ-ιτιείΙ: \λ/θ 5 ιτι 351 θγ @ Θί.ς|Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 
Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ -Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031) 423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































